**Boris Kollár** (s. 14. elokuuta 1965, Bratislava, Tšekkoslovakia) on slovakialainen poliitikko ja liikemies, joka toimi Slovakian kansallisneuvoston puhemiehenä 2020–2023 ja kansanedustajana 2016–2023. Hän on Me olemme perhe -puolueen puheenjohtaja.

Elämä
-----

Kollár syntyi silloiseen Tšekkoslovakiaan kuuluneessa Bratislavassa vuonna 1965. Samettivallankumouksen jälkeisessä vapaantuneessa ilmapiirissä hän ryhtyi liikemieheksi ja keräsi huomattavan omaisuuden 1990- ja 2000-lukujen aikana. Kollár tunnettiin jo tässä vaiheessa naisseikkailuistaan ja hänestä kirjoitettiin paljon Slovakian ilapäivälehdistössä.

### Poliittinen ura

Kollár koetti ensimmäisen kerran päästä mukaan valtakunnanpolitiikkaan kun hän osallistui oikeistoliberalistisen Únia – strana pre Slovensko (*Liitto – Slovakian puolella*) puolueen listalla Slovakian parlamenttivaaleihin vuonna 2010. Vaikka Kollár ei tällä kertaa tullut valituksi, kertyi hänelle useita kontakteja, joiden kanssa hän on myöhemmin tehnyt yhteistyötä.

Vuonna 2015 Kollár loi uuden Olemme perhe – Boris Kollár -puolueen joka sai seuraavan vuoden vaaleissa yhdeksän paikkaa maan parlamenttiin. Vuoden 2020 vaaleissa puolue nosti paikkamääränsä seitsemääntoista ja meni hallitukseen yhdessä pääministeripuolue OĽaNOn kanssa. Koalition toiseksi suurimman puolueen puheenjohtajana Kollár valittiin parlamentin puhemieheksi.

Vuoden 2023 ennenaikaisissa vaaleissa sekä Kollár, että Olemme perhe putosivat parlamentista. Kollárin henkilökohtainen äänimäärä putosi 73,93% edellisistä vaaleista. Ennen vaaleja kaksi hänen entistä naisystäväänsä syyttivät häntä fyysisestä pahoinpitelystä ja toinen myös aborttiin pakottamisesta. Juuri ennen kampanjoinin lopettamista Kollária syytettiin myös Slovakian tiedustelupalvelun hyväksikäytöstä.

Poliittiset mielipiteet
-----------------------

Venäjän hyökättyä Ukrainaan vuonna 2022 Kollár on osoittanut tukea Ukrainalle muun muassa aseviennin edistämisessä. Ennen vuoden 2020 vaaleja hän kannatti 119 euron ylärajaa vuokrakaksiolle sekä kaikille yleistä oikeutta valtiolta saatuun vuokra-asuntoon.

Liiketoimet
-----------

Kollár on omistanut useita laskettelukeskuksia, joista hän yhä omistaa yhden lähellä Banská Bystrican kaupunkia. Tämän lisäksi Funradio, joka on yksi Slovakian suurimmista kaupallisista radiokanavista kuuluu Kollárin yritysryppääseen.

Kohut
-----

Slovakian tiedustelupalvelun raporttien mukaan Kollárilla oli 1990-luvulla myös yhteyksiä huumekauppaa pyörittäneisiin ja murhia järjestäneisiin mafiosoihin. Kollár on tuominnut väitteet valheeksi ja syytti niiden levittämisestä silloista valtapuolue SMERiä.

Kollár on valittu Slovakian vuoden homofoobikoksi 2017 hänen seksuaalivähemmistöjä vastaan pitämien puheiden johdosta. Palkinnon myösi Slovakian ihmisoikeusinstiuutti (*Inštitút ľudských práv*). Kollár on ollut ehdolla myös vuonna 2020, mutta hänet vedettiin pois kilvasta kun hänen intiimi viestittely transmalli Paris Nemcin kanssa tuli julki. Instituutin mukaan viestit todistivat Kollárilla olevan myönteinen asenne HLBT-ihmisiä kohtaan niin teoreettisesti, kuin käytännöllisestikin.

Yksityiselämä
-------------

Kollárilla on 13 lasta 11 eri naisen kanssa.

Lähteet
-------

1. 1 2 3 4 5  Schuster, Robert: Milionář, muž mnoha talentů i žen. Kdo je Boris Kollár, který může na Slovensku pomoci k ústavní většině? *Lidovky.cz*.  2.3.2020. Viitattu 1.9.2023. (tšekiksi)
2. 1 2  Sliz, Martin: Kto je Boris Kollár: voličov lákal na to, že nie je politik. Postupne sa stal najcennejším spojencom *Aktuality.sk*.  24.7.2023. Viitattu 1.9.2023. (slovakiksi)
3. ↑  Krempaský, Ján: Matovič a Sulík sa stali symbolom prepadu bývalej vládnej koalície vo voľbách *Sme.sk*.  1.10.2023. Viitattu 13.10.2023. (slovakiksi)
4. ↑  Petit Press a.s: Kollár reportedly has gangland ties *spectator.sme.sk*.  10.3.2016. Viitattu 29.9.2022. (englanniksi)
5. ↑  Hlasujte v ankete Homofób roka 2017 Inštitút ľudských práv. Viitattu 1.9.2023. (slovakiksi)
6. ↑  Slová sa nezhodujú so skutkami. Kollárovi odňali nomináciu na Homofóba roka *Sme.sk*.  8.9.2020. Viitattu 1.9.2023. (slovakiksi)
7. ↑  Šéf parlamentu má 13. dítě! Blondýnka Laura (28) porodila Kollárovi syna *Blesk*.  11.7.2023. Viitattu 1.9.2023. (tšekiksi)

Aiheesta muualla
----------------

* Kuvia tai muita tiedostoja aiheesta **Boris Kollár** Wikimedia Commonsissa

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |